text: Tvær altjóða kreppur samantvinnaðar – føroysk luttøka á COP26
text: #000000
text: Náttúrukreppan og veðurlagskreppan eru samantvinnaðar. Hvussu tryggja vit, at átøk at basa aðrari ikki gera hina verri? Tað fara tær báðar Sigga Jacobsen og Jóna Ólavsdóttir, samskiparar fyri Norðurlendska ráðharraráðið við skrivstovu á Umhvørvisstovuni, at varpa ljós á, tá altjóða veðurlagsráðstevnan COP26 verður í Skotlandi í næstum.
text: #000001
text: Norðurlendska ráðharraráðið hevur sett sær fyri, at Norðurlond skulu vera burðardyggasta økið í heiminum í 2030. Tí verða náttúru- og veðurlagsátøk raðfest høgt, og fleiri verkætlanir eru settar í verk á hesum økinum seinastu árini. Sigga Jacobsen og Jóna Ólavsdóttir á Umhvørvisstovuni samskipa fleiri norðurlendskar umhvørvisverkætlanir fyri Norðurlendska ráðharraráðið.
text: #000002
text: Tá altjóða veðurlagsráðstevnan COP26 verður í Glasgow um knappar tvær vikur, luttaka tær við einum tiltaki, sum tær nevna Two Global Crisis Interlinked ella Tvær altjóða kreppur samantvinnaðar. Talan er um veðurlagskreppuna og náttúrukreppuna, og kynstrið er at brúka loysnir, sum gagna báðum samstundis. Ein háttur er at brúka náttúruloysnir.
text: #000003
text: Náttúruloysnir eru átøk, har náttúran verður brúkt til at binda vakstrarhúsgass, verja og fjølga lívmargfeldi og betra trivnað hjá menniskjum. Hetta verður gjørt við millum annað at endurskapa lendi, lata áir upp og fáa náttúru tættari menniskjum.
text: #000004
text: – Við tiltakinum vilja vit vísa á, at Norðurlond eisini eru virkin á hesum økinum. Vit vísa ein film um náttúruloysnir, sum er framleiddur í Føroyum, og síðani verður orðaskifti við luttakarum úr Norðurlondum umframt IUCN, sum er altjóða felagsskapurin fyri náttúruvernd, siga fyriskipararnir.
text: #000005
text: Eisini vísa tær á, at áhugin fyri náttúruloysnum er stórur millum føroyskar stovnar, fyritøkur og einstaklingar. Í farna mánaði skipaðu tær fyri einum fundi á Reinsarínum í Havn, har eitt náttúrunetverk var sett á stovn, sum áhaldandi fer at virka fyri vitanardeiling um náttúruvernd. Umleið 60 fólk møttu á fundinum, og 40 teknaðu seg til netverkið, sum longu hevur sett næsta fund á skrá. Eftir ætlan fer netverkið eisini at skipa fyri fleiri almennum fundum kring landið í komandi ári.
text: #000006
text: Um tú hevur spurningar ella viðmerkingar er tú vælkomin at ringja til Siggu ella Jónu á Umhvørvisstovuni, telefon 342400, ella at senda okkum ein teldupost us@us.fo
text: #000007
text: Góðkenning av eini royndarverkætlan at seta eitt sjóvarfalsorkuverk út í Vestmannasundi
text: #000009
text: Útlátið av vakstrarhúsgassi minkaði í 2022
text: #000010
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000012
text: MatrikulLand- og sjókortLandsfólkayvirlit og navnamálTinglýsingElveitingareftirlit
text: #000013